CELEX: 62009TN0163
Language: fi
Date: 2009-04-16 00:00:00
Title: Asia T-163/09: Kanne 16.4.2009 — Martinet v. komissio

20.6.2009   
            
            
               FI
            
            
               Euroopan unionin virallinen lehti
            
            
               C 141/56
            
         Kanne 16.4.2009 — Martinet v. komissio
   (Asia T-163/09)
   2009/C 141/113
   Oikeudenkäyntikieli: ranska
   
      Asianosaiset
   
   
      Kantaja: Yvon Martinet (Pariisi, Ranska) (edustaja: asianajaja J.-L. Fourgoux)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               päätös, jolla hylättiin Martinet’n hakemus Euroopan kemikaaliviraston valituslautakunnan varajäseneksi, on kumottava
            
         
               —
            
            
               Euroopan komissio, yritys- ja teollisuustoiminnan pääosasto ja Euroopan kemikaaliviraston valituslautakunnan esivalintakomitea on velvoitettava tutkimaan perusteellisesti Martinet’n hakemusasiakirja luontoissuorituskorvauksena mahdollisuuden menettämisestä seuranneesta vahingosta
            
         
               —
            
            
               joka tapauksessa Euroopan komissio, yritys- ja teollisuustoiminnan pääosasto ja Euroopan kemikaaliviraston valituslautakunnan esivalintakomitea on velvoitettava korvaamaan kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii kumoamaan komission päätöksen, jolla kantajan hakemus Euroopan kemikaaliviraston (ECHA) valituslautakunnan varajäseneksi hylättiin sillä perusteella, että hänen hakemustansa ei ollut otettu huomioon, koska valintamenettelystä vastaava osasto ei ollut vastaanottanut hakemusta siksi, että se oli lähetetty komission varapuheenjohtajalle M.G. Verheugenille muuhun osoitteeseen kuin Euroopan unionin virallisessa lehdessä C 2008, 41 A, sivulla 8 julkaistussa kiinnostuksenilmaisupyynnössä ilmoitettu tarkka osoite.
   Kantaja esittää kanteensa tueksi kumoamisvaatimuksen osalta seuraavat seikat:
   
               —
            
            
               riidanalainen päätös ei täytä perusteluvaatimusta, joka on olennainen menettelymääräys ja jota on noudatettava
            
         
               —
            
            
               riidanalainen päätös pohjautuu tosiseikkojen paikkansapitämättömyydelle, koska hakemus lähetettiin hakemuspyynnössä ilmoitettuun osoitteeseen
            
         
               —
            
            
               hyvän hallinnon periaatetta ja hakijoiden yhtäläisten mahdollisuuksien periaatetta on loukattu, koska kantajan hakemusta ei tutkittu.